
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma Vidus ielā 24, Jelgavā, valstij piederošo 2/5 domājamo daļu pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 5.panta pirmā daļa, 9.panta pirmā daļa un 14. pants.
Projekts paredz, ievērojot Atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē valstij piederošās 2/5 domājamās daļas no nekustamā īpašuma Vidus ielā 24, Jelgavā, kuras nav nepieciešamas valsts pārvaldes funkciju nodrošināšanai saskaņā ar Valsts pārvaldes iekārtas likumu.
1.2. Mērķis
Mērķa apraksts
Projekts paredz atļaut VNĪ pārdot izsolē valstij piederošās nekustamā īpašuma domājamās daļas, kuras nav nepieciešamas valsts pārvaldes funkciju nodrošināšanai.
Ņemot vērā tirgus situāciju, nekustamā īpašuma izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi valstij piederošās nekustamā īpašuma domājamās daļas saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt nekustamā īpašuma Vidus ielā 24, Jelgavā, 2/5 domājamo daļu atsavināšanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Izstrādātais projekts paredz atļaut VNĪ pārdot izsolē 2/5 domājamās daļas no nekustamā īpašuma (nekustamā īpašuma kadastra Nr. 0900 018 0348) – zemes vienības (zemes vienības kadastra apzīmējums 0900 018 0348) 600 m2 platībā un trīs būvēm (būvju kadastra apzīmējumi 0900 018 0348 001, 0900 018 0348 002 un 0900 018 0348 005) – Vidus ielā 24, Jelgavā, ievērojot Atsavināšanas likuma 14.panta nosacījumus.
Nekustamais īpašums Vidus ielā 24, Jelgavā, ir valsts un fiziskas personas kopīpašums.
Īpašuma tiesības uz nekustamo īpašumu nostiprinātas Zemgales rajona tiesas Jelgavas pilsētas zemesgrāmatas nodalījumā Nr.100000393652:
- 2/5 domājamo daļu apmērā Latvijas valstij Finanšu ministrijas personā,  lēmumu datumi: 28.12.2018. (uz zemi 2/5 domājamo daļu apmērā) un 15.07.2025. (uz ēkām 2/5 domājamo daļu apmērā, pamatojoties uz 21.11.2022. aktu par mantojuma lietas izbeigšanu, reģistra Nr.7817, 29.05.2025. valstij piekritīgās mantas pieņemšanas un nodošanas aktu Nr. 4509R/25.);
- 3/5 domājamo daļu apmērā fiziskai personai, lēmuma datums: 28.04.2025.

Zemesgrāmatas nodalījuma III daļas 1.iedaļā “Lietu tiesības, kas apgrūtina nekustamu īpašumu” ierakstīta atzīme - ēku servitūta teritorija, 0,0051 ha  platībā.

Atbilstoši Nekustamā īpašuma valsts kadastra informācijas sistēmas (turpmāk- NĪVKIS) datiem nekustamā īpašuma Vidus ielā 24, Jelgavā, sastāvā ietilpst:
- zemes vienība (zemes vienības kadastra apzīmējums 0900 018 0348) 0,0600 ha platībā, zemes lietošanas mērķis: 0601- Individuālo dzīvojamo māju apbūve, 0,0600 ha platībā, Zemes vienības platības sadalījums pa lietošanas veidiem -  Zemes zem ēkām platība, 0,0600 ha;
- būve – Dzīvojamā māja (būves kadastra apzīmējums 0900 018 0348 001) ar  kopējo platību 77,2 m2, būves galvenais lietošanas veids: 1110 - Viena dzīvokļa mājas;
- būve – Saimniecības ēka (būves kadastra apzīmējums 0900 018 0348 002), ar  kopējo platību 40,7 m2, būves galvenais lietošanas veids: 1274 - Citas, iepriekš neklasificētas, ēkas;
- būve – Garāža (būves kadastra apzīmējums 0900 018 0348 005), ar  kopējo platību 22,0 m2, būves galvenais lietošanas veids: 1274 - Citas, iepriekš neklasificētas, ēkas.
Saskaņā ar NĪVKIS datiem nekustamajam īpašumam Vidus ielā 24, Jelgavā, noteiktas šādas kadastrālās vērtības:
- fiskālā kadastrālā vērtība uz 23.12.2025. noteikta 16532 euro apmērā;
- universālā kadastrālā vērtība uz 01.02.2025. noteikta 30810 euro apmērā.

Zemes vienībai (zemes vienības kadastra apzīmējums 0900 018 0348) NĪVKIS  reģistrēti šādi apgrūtinājumi:
- ēku servitūta teritorija 0,0051 ha;
- Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,0023 ha;
- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem, 0,0026 ha;
- ekspluatācijas aizsargjoslas teritorija gar ielu vai ceļu - sarkanā līnija, 0,0023 ha;
- Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,0023 ha;
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, 0,0010 ha.

Jelgavas valstspilsētas pašvaldības dome 08.09.2025. vēstulē Nr. 4508/25/2.1-26.8/ADM sniegusi skaidrojumu, ka zemes vienībai ar kadastra apzīmējumu 0900 018 0348 Vidus ielā 24, Jelgavā, NĪVKIS veiktais apgrūtinājuma ieraksts – ēku servitūta teritorija 0,0051 ha, tika dibināts, izmantojot Civillikuma 1173.pantu, kas nodrošina iespēju ēkas īpašniekam piekļūt pie ēkas tās apkopei.

Saskaņā ar Civillikuma 1173. pantu ēkām par labu var nodibināt arī tādus servitūtus, kas pēc vispārēja noteikuma uzskatāmi par lauku servitūtiem, un proti, ceļa un ūdens servitūtus.

Valstij  piederošās 2/5 domājamās daļas no nekustamā īpašuma Vidus ielā 24, Jelgavā, nav iznomātas.

Saskaņā ar Jelgavas valstspilsētas pašvaldības domes 06.08.2025. vēstulē Nr. 4050/25/2.1-21/ADM (turpmāk – Pašvaldības domes vēstule) sniegto informāciju,  valstij piederošās 2/5 domājamās daļas no nekustamā īpašuma Vidus ielā 2/5, Jelgavā, nav nepieciešamas Jelgavas novada pašvaldībai pašvaldības autonomo funkciju realizēšanai un  līdz ar to Jelgavas novada pašvaldība tās neplāno pārņemt savā īpašumā.

Atbilstoši Pašvaldības domes vēstulē sniegtajai informācijai:
-  saskaņā ar NĪVKIS datiem nekustamais īpašums Vidus ielā 24, Jelgavā, robežojas ar publiskas lietošanas transporta infrastruktūras objektu – Vidus iela (zemes vienības kadastra apzīmējums 0900 018 0591, kas saskaņā ar Jelgavas pilsētas domes 29.01.2015. lēmuma Nr.2/7 „Zemes reformas pabeigšana Jelgavas pilsētā” pielikuma trešo sadaļu „Pašvaldībai piekritīgā zeme”, piekrīt Jelgavas valstspilsētas pašvaldībai), piekļūšana nekustamajam īpašumam Vidus iela 24, Jelgavā, ir nodrošināta no Vidus ielas;
- saskaņā ar Jelgavas pilsētas teritorijas plānojumu ar grozījumiem, kas apstiprināti ar Jelgavas pilsētas domes 23.11.2017. lēmumu Nr.13/2, zemes vienības ar kadastra apzīmējumu 0900 018 0348 Vidus ielā 24, Jelgavā, atļautā izmantošana ir savrupmāju apbūve (koda 0601) un, saskaņā ar Zemes pārvaldības likumu, zemes vienība nav klasificējama kā degradētā teritorija.

Saskaņā ar 29.05.2025. valstij piekritīgās mantas aprakstes un novērtējuma akta Nr. 4509R/25 pielikumu, veicot nekustamā īpašuma Vidus ielā 24, Jelgavā, apsekošanu dabā, konstatēts, ka:
- zemes vienība (zemes vienības kadastra apzīmējums 0900 018 0348), uz kuras atrodas būves (būvju kadastra apzīmējumi 0900 018 0348 001, 0900 018 0348 002, 0900 018 0348 005), ir norobežota ar deformētu, nolietotu metāla žogu. Teritorija un būves tiek lietotas un apdzīvotas. Teritorija nekopta, atrodas lielgabarīta atkritumi un būvgruži;
- divas būves (būvju kadastra apzīmējumi 0900 018 0348 001 un 0900 018 0348 002) raksturojamas kā avārijas. To logu koka rāmji izpuvuši, atsevišķu logu stikli izsisti, veikta to  aizdare ar dēļiem, kas daļēji izlauzti, apdare nolietota, griesti ieliekušies, drūpoši, notecējumi, komunikācijas daļēji demontētas, telpās atrodas lielgabarīta atkritumi;
- būve (būves kadastra apzīmējums 0900 018 0348 005) raksturojama kā sabrukusi. Dabā konstatēti izdrupuši betona pamati.

Lai nākamajam nekustamā īpašuma Vidus ielā 24, Jelgavā, 2/5 domājamo daļu ieguvējam nodrošinātu pilnu informāciju, VNĪ nekustamā īpašuma izsoles noteikumos norādīs informāciju par būvju tehnisko stāvokli.

Nekustamā īpašuma Vidus ielā 24, Jelgavā, valstij piederošo 2/5 domājamo daļu ieguvējam jāņem vērā Aizsargjoslu likumā noteiktā kārtība atbilstoši aizsargjoslu veidam, kā arī NĪIVKIS ierakstītais apgrūtinājums par ēkas servitūtu.

Pirmpirkuma tiesības uz valstij piederošajām 2/5 domājamām daļām no nekustamā īpašuma Vidus ielā 24, Jelgavā, saskaņā ar Atsavināšanas likuma 4.panta ceturtās daļas 7.punktu ir nekustamā īpašuma kopīpašniekam.
Nekustamā īpašuma kopīpašnieks nav iesniedzis VNĪ ierosinājumu par kopīpašuma attiecību izbeigšanu ar publisku personu.

Kopīpašniekam vienlaikus ar sludinājumu par publiskas personas nekustamā īpašuma izsoli, tiks nosūtīts paziņojums par izsoli, vienlaicīgi uzaicinot pirmpirkuma tiesīgo personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā minētā persona neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šādā gadījumā kopīpašnieks būs tiesīgs iegādāties nekustamo īpašumu izsolē vispārējā kārtībā.
Problēmas un risinājumi
Problēmas apraksts
Valstij  piederošās 2/5 domājamās daļas no  nekustamā īpašuma Vidus ielā 24, Jelgavā, nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. 

Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minētā nekustamā īpašuma tirgus situāciju, izmantošanas iespējas, kā arī to, ka nav zināmas valsts vajadzības, kuru nodrošināšanai nekustamā īpašuma valstij piederošās 2/5 domājamās daļas būtu lietderīgi saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt rīkojuma projektā iekļautā nekustamā īpašuma Vidus ielā 24, Jelgavā, valstij piederošo 2/5 domājamo daļu  atsavināšanu un attiecīga Ministru kabineta lēmuma sagatavošanu.

Saskaņā ar Atsavināšanas likuma 5.panta pirmo daļu atļauju atsavināt valsts nekustamos īpašumus dod Ministru kabinets. Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ.

Ievērojot anotācijas 1.3. sadaļā aprakstīto faktisko un tiesisko situāciju, ir sagatavots  attiecīgs rīkojuma projekts, lai saņemtu Ministru kabineta atļauju VNĪ pārdot izsolē 2/5 domājamo daļu no  nekustamā īpašuma Vidus ielā 24, Jelgavā, ievērojot pirmpirkuma tiesīgās personas tiesības.

Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, valsts nekustamā īpašuma ieguvējam jāatbilst likuma “Par zemes reformu Latvijas Republikas pilsētās” 20. panta nosacījumiem.
Šī iemesla dēļ nekustamā īpašuma izsoles noteikumos jāparedz arī šāds nosacījums.

Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā “Latvijas Vēstnesis” un tās institūcijas mājaslapā internetā, kas organizē nekustamā īpašuma atsavināšanu. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma.
Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).

Rīkojuma projekts paredz nekustamā īpašuma 2/5 domājamo daļu valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atbilstoši Atsavināšanas likuma 30.pantam izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.

Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Attiecībā uz valstij piederošajām 2/5 domājamām daļām no  nekustamā īpašuma Vidus ielā 24, Jelgavā - vispirms nekustamā īpašuma kopīpašnieks. Ja kopīpašnieks neizmanto savas pirmpirkuma tiesības,  tad jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus.
Juridiskās personas
Jā
Ietekmes apraksts
Attiecībā uz valstij piederošajām 2/5 domājamām daļām no  nekustamā īpašuma Vidus ielā 24, Jelgavā - vispirms nekustamā īpašuma kopīpašnieks. Ja kopīpašnieks neizmanto savas pirmpirkuma tiesības,  tad jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. 
Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
 
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu. Paskaidrojošie dokumenti, kas satur personas datus, tiek nodoti šauram subjektu lokam - institūcijām, kas veic  projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

